জামালুদ্দিন আহমেদ আর টুবন শেখ. শনিবার সন্ধ্যায় শেক্সপিয়ার থানা এলাকা থেকে জালনোট সহ মালদার এই দুই বাসিন্দাকে গ্রেফতার করে কলকাতা পুলিশের স্পেশাল টাস্ক ফোর্স. ১৫ হাজার টাকার জালনোট দিয়ে ওই এলাকারই বর্ধন মার্কেট থেকে একটি ডিজিটাল ক্যামেরা কেনেন জামালুদ্দিন এবং টুবন. গোপন সূত্রে খবর পেয়ে জালনোট পাচারকারীদের ধরতে অভিযান শুরু করে এসটিএফ. বর্ধন মার্কেটের পাশ থেকেই ওই দুজনকে গ্রেফতার করা হয়. এসটিএফের বক্তব্য, জালনোট পাচারকারীদের অন্যতম কিংপিন এই জামালুদ্দিন. বাংলাদেশ থেকে  জালনোট নিয়ে মালদা হয়ে কলকাতায় ছড়িয়ে দিত জামালুদ্দিন ও তার শাকরেদরা.  ধৃত দুজনকে রবিবার ব্যাঙ্কশাল কোর্টে তোলা হয়. পুলিশ জামালুদ্দিনকে গ্রেফতার করার বিষয়টি জালনোট পাচার রোখার ক্ষেত্রে বড়সড় সাফল্য মনে করছে. গত বছর শহরের বুক থেকে প্রায় আঠাশ লক্ষ টাকার জাল নোট উদ্ধার করে গোয়েন্দা দফতর. তখনই ধৃত কয়েকজনকে জিজ্ঞাসাবাদ করে উঠে আসে জামালুদ্দিনের নাম. এ বার ধৃত জামালুদ্দিনকে জেরা করে জাল নোট পাচার চক্রে আর কে কে জড়িত, তা জানার চেষ্টা চালাচ্ছেন গোয়েন্দারা.